Egeanmeren saaret
Egeanmeren saaret sijaitsevat Manner-Kreikan itäpuolella Manner-Kreikan ja Vähän-Aasian (Turkin) välissä. Egeanmeren ja koko Kreikan suurimmat saaret ovat Kreeta ja Euboia. Niitä ei kuitenkaan aina lueta varsinaisiksi Egeanmeren saariksi paitsi kokonsa puolesta myös siksi, että ne sijaitsevat merialueen laidoilla. Egeanmeren muut pienemmät saaret on vanhastaan jaettu kahteen ryhmään, merialueen keskelle kehämäisesti sijoittuviin Kykladeihin ("Kykládes") sekä eri puolilla näiden ympärillä hajanaisesti sijaitseviin Sporadeihin ("Sporádes"). Nykyään Sporadeilla viitataan kuitenkin yleensä lähinnä Pohjoisiin Sporadeihin.
Sesklí
Sesklí sijaitsee Välimereen kuuluvan Egeanmeren kaakkoisosassa Sýmin eteläpuolella. Saari kuuluu Natura 2000 -verkoston piiriin ja on myös osa kansainvälisesti tärkeää lintualuetta, johon kuuluvat Sými lähisaarineen.